אז מה בעצם ויטמין D עושה?
למרות שהוא נקרא ויטמין, מדובר בעצם בהורמון. לויטמין זה יש תפקיד חשוב מאוד בבריאות השלד שלנו ולכן מחסור בויטמין D (אשר הולך יד ביד עם מחסור בסידן) עלול להגביר את הסיכוי לחלות במחלת האוסטאופורוזיס.
בנוסף, לויטמין זה יש השפעה על ויטמינים ומינרלים רבים כגון מגנזיום. עד היום ממשיכים לחקור ולגלות דברים חדשים אודות הויטמין הזה; על פניו, עושה רושם שההשפעות של הויטמין הן גם קוגנטיביות וגם משפיעות על ביצועים אתלטיים.
he
איך אפשר לטפל במחסור של ויטמין D?
צורת הטיפול במחסור בויטמין הזה תלויה בעיקר בכמה ויטמין חסר לכם בדם. במידה ומדובר במחסור רציני מומלץ להתייעץ עם רופא מומחה.
את האבחנה עושים על ידי בדיקות דם - הערכת רמת הויטמין נעשית על ידי מדידה של רמת הנגזרת 25-הידרוקסי-ויטמין D בדם, שהיא הצורה הפעילה ביולוגית. במידה והרמה של הנגזרת בדם נמוכה מאוד, ייתכן שאפילו תקבלו טיפול על מנת להזניק את רמות הויטמין בדם שלכם באופן מידי, ולאחר מכן תקבלו המלצה להמשיך טיפול עם תוספי תזונה על מנת לשמור על רמה תקינה של הויטמין בדם.
במידה ואתם סובלים ממחסור סביר בויטמין אפשר לטפל בזה בקלות על ידי נטילת תוסף על בסיס יומי, בדרך כלל תוסף המספק כמה אלפי יחידות בינלאומיות של הויטמין. במידה ואתם סובלים ממחסור בויטמין הזה, בדרך כלל צריכת המינון המומלץ של בין 600 ל-800 יחידות בינלאומיות לא יספיק על מנת להעלות את רמות הויטמין בדם.
he
האם יש קשר בין מחסור בויטמין D לבין דיכאון?
כן, אחד הנושאים שלא מדברים עליהם מספיק בהקשר לויטמין הזה הוא הקשר בינו לבין בריאות הנפש. על פי מחקר בו השתתפו למעלה מ-30,000 אנשים, לאנשים שסבלו ממחסור בויטמין זה היה סיכוי פי 2 יותר גבוה לסבול מדיכאון לעומת אנשים שלהם הייתה רמה גבוהה של הויטמין.
אצל אנשים הסובלים מפיברומיאלגיה (כאב ברקמת החיבור ובשרירים), יש קשר בין מחסור בויטמין זה לבין חרדה ודיכאון. למרות שמרבית המחקרים והמאמרים בתחום מתמקדים אך ורק ביתרונות ובהשפעה על הבריאות הפיזיולוגית שלנו, עושה רושם שלויטמין הזה בהחלט יש קשר והשפעה גם על בריאות הנפש והנושא הזה צריך להיחקר יותר לעומק.
he
האם מחסור בויטמין D עלול להוביל לעלייה במשקל?
על פי מחקרים בנושא יש ראיות המצביעות על כך שאכן קיים קשר בין מחסור בויטמין לבין עודף משקל או השמנת יתר, אבל לגבי השאלה האם מחסור בויטמין הזה יגרום לכם לעלות במשקל - הנושא הזה עדיין לא ברור מספיק.
על פי מחקר בנושא שפורסם בשנת 2013 אנשים הסובלים מעודף משקל או השמנת יתר סובלים מבעיות במטבוליזם המובילות, בין היתר, למחסור בויטמין זה.
המחקר הזה, שבדק סימנים גנטיים על המטבוליזם של ויטמין זה על מנת לבדוק מהן ההשפעות של הויטמין על אנשים הסובלים מהשמנת יתר ולהיפך, מצביע על כך שהשמנת יתר היא שגורמת למחסור בויטמין הזה ולא להיפך.
אם המטרה היא מניעת ההשפעות השליליות של מחסור בויטמין, אז ההבחנה היא פחות חשובה, מכיוון שבכל מקרה אנשים הסובלים מהשמנת יתר יצטרכו להתחיל לצרוך תוספי ויטמין D.
he
האם תוספי ויטמין D עובדים?
כן בהחלט, כל עוד צורכים תוסף המכיל מינון מספיק גבוה. תוספי שמכילים את הויטמין הזה הם אפשרות מצוינת להעלות את רמת הויטמין הפעיל ביולוגית.
רופאים מציינים שקשה מאוד להעלות את רמת הויטמין הזה בדם בצורה אפקטיבית במידה וצורכים את המינון המומלץ למבוגרים בריאים (בין 600 ל-800 יחב”ל ביום), לכן במידה ואתם סובלים ממחסור בויטמין זה, רופאים רבים ממליצים על מינון גבוה בהרבה - בעיקר בהתחלה על מנת להגביר את רמות הויטמין בדם.
he
מה גורם למחסור בויטמין D?
הגורם העיקרי למחסור, הוא חשיפה מועטה לשמש או מחסור במאכלים המכילים את הויטמין.
מאכלים המכילים ויטמין זה הם די נדירים: הויטמין נמצא בעיקר במאכלים שהוסיפו להם את הויטמין ובסוגים מסוימים של פטריות (שאגב, אותן פטריות מקבלות את הויטמין באותה צורה שבני האדם מקבלים אותו - באמצעות חשיפה לשמש). בשורה התחתונה, במידה ואתם לא יוצאים מספיק החוצה ונחשפים מספיק לשמש וקיים אצלכם מחסור בויטמין זה, ככל נראה זאת הסיבה למחסור.
אצל אנשים הסובלים מהשמנת יתר הבעיה מחמירה אף יותר בעקבות ההפרעות המטבוליות שהם סובלים מהן, ולכן גם במידה והם יחשפו מספיק לשמש הם עדיין עלולים לסבול ממחסור בויטמין D.
he